'"Óendanlega þakklát" fyrir gjafirnar'
Helmingur af kaupverði aðgerðaþjarka sem kaupa á fyrir Landspítalans var fjármagnaður með gjafafé. Hjólað var til styrktar bæklunardeild LSH í WOW-Cyclothon. Gjafirnar skipta spítalann gríðarlegu máli, eins og fram kemur í forstjórapistli Páls Matthúasonar, forstjóra LSH.
"Landspítali hefur allt frá upphafi notið góðra gjafa sem til eru komnar vegna sjálfboðastarfs almennings og enn þann dag í dag nýtur spítalinn góðs af slíku örlæti," skrifar Páll.  Hann bendir á að helmingur af kaupverði aðgerðaþjarkans eða 110 milljónir króna hafi verið fjármagnað af söfnunarfé." Þar lögðust á eitt Samtök um aðgerðarþjarka undir forystu Brynjólfs Bjarnasonar og Pokasjóður. Þessi stórhugur, ásamt öflugum stuðningi og skilningi stjórnvalda gerir Landspítala kleift að stíga stórt skref og taka í notkun tímamótatæknibúnað sem bæta mun til muna árangur ákveðinna aðgerða.   Fleiri slík dæmi mætti nefna en árlega skiptir gjafafé spítalans hundruðum milljóna króna og fyrir það fé er hægt að fjármagna mikilvæg tæki og aðrar þarfir starfseminnar. Við erum óendanlega þakklát þeim fjölmörgu sem leggja okkur lið við að efla starfsemi spítalans og er því þakklæti aldrei nógu oft komið á framfæri."
Páll skrifar einnig um "skemmtilegt framlag í þessa veru í formi söfnunarátaks fyrir bæklunardeild Landspítala" í WOW-Cyclothoninu.
"Einstaklega ánægjulegt hefur verið að fylgjast með hópi ungmenna sem hafa verið í Heilsuskóla Barnaspítala en Þorvaldur Daníelsson og Eiríkur Árnason hafa staðið fyrir hjólreiðaátaki ungmennanna.  Á Facebook síðu hópsins Hjólakraftur í WOW Cyclothon má sjá myndir frá hópnum og er ekki annað hægt en að dáðst að þeim krafti og gleði sem ríkir í kringum verkefnið. Heilsuskólinn er einnig gott dæmi um það metnaðarfulla starf sem unnið er víða á Landspítala en í skólanum njóta börn og fjölskyldur þeirra aðstoðar þverfaglegs teymis starfsmanna spítalans við að stuðla að heilbrigðu líferni. Yfir 250 börn hafa verið í Heilsuskólanum frá því að hann var stofnaður í núverandi mynd árið 2011."
Helmingur af kaupverði aðgerðaþjarka sem kaupa á fyrir Landspítalans var fjármagnaður með gjafafé.
Hjólað var til styrktar bæklunardeild LSH í WOW-Cyclothon.
Gjafirnar skipta spítalann gríðarlegu máli, eins og fram kemur í forstjórapistli Páls Matthúasonar, forstjóra LSH.
Hann bendir á að helmingur af kaupverði aðgerðaþjarkans eða 110 milljónir króna hafi verið fjármagnað af söfnunarfé.